Shaun McCance
shaunm@gnome.org
Michael Hill
mdhillca@gmail.com
Odabir regije koja se koristi za datum i vrijeme, brojeve, valutu i mjere.

# Promjena formata datuma i mjera

Možete upravljati formatima koji se koriste za datume, vrijeme, brojeve, valutu i mjere kako bi odgovarali lokalnim formatima vaše regije.

Otvorite Aktivnosti pregled i započnite upisivati Jezik i regija.

Kliknite na Jezik i regija za otvaranje panela.

Kliknite na Formati.

Pod Uobičajeni formati odaberite regiju i jezik koji najbliže odgovaraju željenim formatima.

Kliknite na tipku Završeno za spremanje.

Vaša sesija mora se ponovno pokrenuti kako bi se promjene primijenile. Ili kliknite na Ponovo pokreni… ili se kasnije ručno ponovno prijavite.

Nakon što ste odabrali regiju, s desne strane popisa prikazuju se različiti primjeri prikaza datuma i drugih vrijednosti. Iako nije prikazano u primjerima, vaša regija također upravlja početnim danom tjedna u kalendarima.

Ako postoji više korisničkih računa na vašem sustavu, postoji zasebni primjerak panela Jezik i regija za zaslon prijave. Kliknite na tipku Zaslon prijave u gornjem desnom kutu za prebacivanje između dva primjerka.