Phil Bull
philbull@gmail.com
Jim Campbell
jcampbell@gnome.org
Jana Svarova
jana.svarova@gmail.com 2013
Atceliet rindā esošos drukāšanas darbus un noņemiet tos no saraksta.

# Atcelt, pauzēt vai atlaist drukāšanas darbus

Printera iestatījumos jūs varat atcelt rindā esošos drukāšanas darbus un noņemt tos no saraksta.

# Atcelt drukāšanas darbus

Ja nejauši esat sākuši drukāšanas dokumentus, jūs varat atcelt drukāšanu, lai neizniekotu tinti vai papīru.

## Kā atcelt drukāšanas darbu:

Atveriet Aktivitāšu pārskatu un sāciet rakstīt Printeri.

Spiediet Printeri, lai atvērtu paneli.

Spiediet pogu Rādīt darbus dialoglodziņa Printeri labajā pusē.

Atceliet drukāšanas darbu, spiežot apturēšanas pogu.

Ja tas neatceļ drukāšanas darbus tā kā jūs gaidījāt, mēģiniet turēt atcelšanas pogu uz sava printera.

Kā pēdējo līdzekli, it īpaši, ja jums ir liels drukas darbs ar daudz lapām, kuras nevar atcelt, izņemiet papīru no printera papīra padeves. Printerim vajadzētu saprast, ka nav papīra un pārtraukt drukāšanu. Pēc tam jūs varat mēģināt atcelt drukāšanas darbus atkārtoti, vai mēģiniet izslēgt un ieslēgt printeri.

Esiet uzmanīgi, lai nesabojātu printeri, kad izņemat papīru, lai gan — ja jums ir jāpielieto spēks, lai izņemtu papīru, iespējams, labāk vienkārši atstāt to tur, kur tas ir.

# Pauzēt un atlaist drukāšanas darbus

Ja vēlaties pauzēt vai atlaist drukāšanas darbu, jūs varat to izdarīt, printera iestatījumos ejot uz darbu dialoglodziņu un spiežot atbilstošo pogu.

Atveriet Aktivitāšu pārskatu un sāciet rakstīt Printeri.

Spiediet Printeri, lai atvērtu paneli.

Spiediet pogu Rādīt darbus dialoglodziņa Printeri labajā pusē un vai nu pauzēt vai atlaist drukāšanas darbu, atkarībā no jūsu vajadzībām.