Upravljanje tko može pregledavati i uređivati vaše datoteke i mape.
Tiffany Antopolski
tiffany@antopolski.com
Shaun McCance
shaunm@gnome.org
Michael Hill
mdhillca@gmail.com

# Postavljanje dozvola datoteka

Možete koristiti dozvole datoteka kako bi upravljali tko može pregledavati i uređivati datoteke koje posjedujete. Za pregled i postavljanje dozvola datoteke, kliknite na datoteku desnom tipkom miša i odaberite Svojstva, zatim odaberite karticu Dozvole.

Pogledajte i ispod za pojedinosti o vrstama dozvola koje možete postaviti.

# Datoteke

Možete postaviti dozvolu za vlasnika datoteke, vlasnika grupe i sve ostale korisnike sustava. Vi ste vlasnik svojih datoteka i možete si dati dozvole samo-čitanje ili čitanje-i-pisanje. Postavite datoteku samo-čitanje ako je ne želite slučajno promijeniti.

Svaki korisnik na vašem računalu pripada grupi. Na kućnim računalima uobičajeno je da svaki korisnik ima vlastitu grupu, a dozvole grupe se ne koriste često. U korporativnim okruženjima grupe se ponekad koriste za odjele ili projekte. Osim što ima vlasnika, svaka datoteka pripada grupi. Možete postaviti grupu datoteke i upravljati dozvolama za sve korisnike u toj grupi. Grupu datoteke možete postaviti samo na grupu kojoj pripadate.

Isto tako možete postaviti dozvole za korisnike koji nisu vlasnik i one u grupi datoteke.

Ako je datoteka program, poput skripte, morate odabrati Dopusti pokretanje datoteke kao programa kako bi je pokrenuli. Čak i s ovom mogućnosti odabranom, upravitelj datoteka će i dalje otvarati datoteku u aplikaciji. Pogledajte za više informacija.

# Mape

Možete postaviti dozvole za vlasnika mape, grupu i ostale korisnike. Pogledajte pojedinosti o dozvolama datoteka iznad za objašnjenje vlasnika, grupa i ostalih korisnika.

Dozvole koje možete postaviti za mapu razlikuju se od onih za datoteku.

## Nijedan

Korisnik čak neće moći vidjeti koje su datoteke u mapi.

## Prikaži samo datoteke

Korisnik će moći vidjeti koje se datoteke nalaze u mapi, ali neće moći otvarati, stvarati ili brisati datoteke.

## Pristup datotekama

Korisnik će moći otvarati datoteke u mapi (pod uvjetom da ima dozvolu za to na određenoj datoteci), ali neće moći stvarati nove datoteke ili brisati datoteke.

## Stvori i obriši datoteke

Korisnik će imati potpuni pristup mapi, uključujući otvaranje, stvaranje i brisanje datoteka.

Isto tako možete brzo postaviti dozvole za sve datoteke u mapi klikom na Promijeni dozvole za sadržane datoteke. Koristite padajuće popise za prilagodbu dozvola sadržanih datoteka ili mapa i kliknite Promijeni. Dozvole se primijenjuju na datoteke i mape u podmapama, na bilo koju dubinu.