Projekt GNOME dokumentacije
gnome-doc-list@gnome.org
Michael Hill
mdhillca@gmail.com
Shobha Tyagi
tyagishobha@gmail.com
David King
amigadave@amigadave.com
Automatsko pokretanje aplikacija za CD i DVD diskove, kamere, glazbene reproduktore i ostale uređaje i medije.

# Otvaranje aplikacija za uređaje ili diskove

Aplikacija se može automatski pokrenuti kada priključite uređaj ili umetnete disk ili medijsku karticu. Primjerice, možda želite da se vaš organizator fotografija pokrene kada priključite digitalni fotoaparat. To isto možete isključiti, tako da se ništa ne događa kada nešto priključite.

Kako biste odlučili koje se aplikacije trebaju pokrenuti kada priključite različite uređaje:

Otvorite Aktivnosti pregled i započnite upisivati Prijenosni mediji.

Kliknite na Prijenosni mediji.

Potražite željeni uređaj ili vrstu medija, zatim odaberite aplikaciju ili radnju za tu vrstu medija. U nastavku pogledajte opis različitih vrsta uređaja i medija.

Umjesto pokretanja u aplikaciji, možete postaviti da se uređaj prikaže u upravitelju datoteka, odabirom mogućnosti Otvori mapu. Kada se to dogodi, bit ćete upitani što učiniti ili se ništa neće dogoditi automatski.

Ako na popisu ne vidite uređaj ili vrstu medija koju želite promijeniti (poput Blu-ray diskova ili čitača e-knjiga), kliknite na Ostali mediji… kako bi vidjeli opširniji popis uređaja. Odaberite vrstu uređaja ili medija sa Vrsta padajućeg izbornika i aplikaciju ili radnju s padajućeg izbornika Radnja.

Ako ne želite da se bilo koja aplikacija otvara automatski, bez obzira na to što priključite, odaberite mogućnost Nikad ne pitaj niti pokreći programe pri umetanju medija na dnu prozora Prijenosni mediji.

# Vrste uređaja i medija

## Glazbeni diskovi

Odaberite svoju omiljenu glazbenu aplikaciju ili aplikaciju za ripanje kako bi mogli rukovati glazbenim CD diskovima. Ako koristite glazbene DVD diskove (DVD-A), odaberite kako se trebaju otvoriti klikom na Ostali mediji…. Ako otvorite glazbeni disk pomoću upravitelja datoteka, zapisi će se pojaviti kao WAV datoteke koje možete reproducirati u bilo kojoj aplikaciji glazbene reprodukcije.

## Video diskovi

Odaberite svoju omiljenu video aplikaciju za rukovanje video DVD diskovima. Kliknite na Ostali mediji… kako bi postavili aplikacije za Blu-ray, HD DVD, video CD (VCD) i super video CD (SVCD) diskove. Ako DVD ili drugi video diskovi ne rade ispravno kada ih umetnete, pogledajte .

## Prazni diskovi

Kliknite na Ostali mediji… kako bi odabrali aplikaciju za snimanje praznih CD, DVD, Blu-ray i HD DVD diskova.

## Kamere i fotografije

Koristite padajući izbornik Fotografije kako bi odabrali aplikaciju za upravljanje fotografijama koja će se pokrenuti kada priključite svoj digitalni fotoaparat ili kada umetnete medijsku karticu iz fotoaparata, poput CF, SD, MMC, ili MS kartica. Isto tako možete jednostavno pregledavati svoje fotografije pomoću upravitelja datoteka.

U mogućnosti Ostali mediji… možete odabrati aplikaciju za otvaranje Kodak slikovnih CD diskova, poput onih koje ste možda napravili kod fotografa. To su uobičajeni podatkovni CD diskovi s JPEG slikama u mapi Slike.

## Glazbeni reporoduktori

Odaberite aplikaciju za upravljanje glazbenom fonotekom na vašem prijenosnom glazbenom reproduktoru ili sami upravljajte datotekama pomoću upravitelja datoteka.

## Čitač e-knjiga

Kliknite na Ostali mediji… kako bi odabrali aplikaciju za upravljanje knjigama na vašem čitaču e-knjiga ili sami upravljajte datotekama pomoću upravitelja datoteka.

## Softver

Pojedini diskovi i prijenosni mediji sadrže softver koji bi se trebao automatski pokrenuti kada se medij umetne. Koristite mogućnost Softver kako bi kontrolirali što učiniti kada se umetne medij sa softverom za automatsko pokretanje. Uvijek ćete biti upitani za potvrdu prije pokretanja softvera.

Nikada ne pokrećite softver s medija u koje nemate povjerenja.