Projecte de documentació del GNOME
gnome-doc-list@gnome.org
Shaun McCance
shaunm@gnome.org
Michael Hill
mdhillca@gmail.com
Ekaterina Gerasimova
kittykat3756@gmail.com
Afegir usuaris nous perquè altres persones puguin iniciar sessió a l'ordinador.
Jaume Jorba
jaume.jorba@gmail.com 2018, 2019
Jordi Mas
jmas@softcatala.org 2018, 2020, 2022
Miquel-Àngel Burgos i Fradeja
miquel.angel.burgos@gmail.com 2020
Maite Guix i Ribé
maite.guix@me.com 2022

# Afegir un nou compte d'usuari

Podeu afegir diversos comptes d'usuari a l'ordinador. Doneu un compte a cada persona de la vostra llar o empresa. Cada usuari té la seva pròpia carpeta d'inici, documents i configuració.

Heu de tenir privilegis d'administrador per a afegir comptes d'usuari.

Obriu la vista general d'Activitats i comenceu a teclejar Usuaris.

Cliqueu a Usuaris per a obrir el quadre.

Premeu Desbloqueja a l'extrem superior dret i escriviu la vostra contrasenya quan se us demani.

Premeu el botó + Afegeix usuari ... a Altres usuaris per a afegir un compte d'usuari nou.

Si voleu que el nou usuari tingui accés d'administrador a l'ordinador, seleccioneu Administrador al tipus de compte.

Els administradors poden fer coses com afegir o eliminar usuaris, instal·lar programari i controladors, i canviar la data i l'hora.

Introduïu el nom complet del nou usuari. El nom d'usuari s'omplirà automàticament en funció del nom complet. Si no us agrada el nom d'usuari proposat, podeu canviar-lo.

Podeu optar per establir una contrasenya per a l'usuari nou o deixar que la configurin ells mateixos en el seu primer inici de sessió. Si decidiu establir la contrasenya ara, podeu prémer la icona generar contrasenya per a generar automàticament una contrasenya aleatòria.

Per connectar l'usuari a un domini de xarxa, cliqueu a Inici de sessió empresarial.

Cliqueu a Afegeix. Quan s'ha afegit l'usuari, es poden ajustar els Controls parentals i l'Idioma .

Si voleu canviar la contrasenya després de crear el compte, seleccioneu el compte, Desbloquegeu el quadre i premeu l'estat actual de la contrasenya.

Al quadre Usuaris, podeu clicar a la imatge a l'esquerra del nom de l'usuari per a configurar una imatge per al compte. Aquesta imatge es mostrarà a la finestra d'inici de sessió. Podeu utilitzar alguna de les imatges d'arxiu proporcionades pel sistema, seleccionar-ne una vostra o fer una fotografia amb la càmera web.