Projekt GNOME dokumentacije
gnome-doc-list@gnome.org
Upravljački program hardvera/uređaja omogućuje vašem računalu korištenje uređaja koji su na njega priključeni.

# Što je upravljački program?

Uređaji su fizički "dijelovi" vašeg računala. Mogu biti vanjski poput pisača i monitora ili unutarnji poput grafičkih, mrežnih, zvučnih ili TV kartica.

Kako bi vaše računalo moglo koristiti ove uređaje, mora znati kako s njima komunicirati. To obavlja dio softvera koji se zove upravljački program uređaja.

Kada priključite uređaj na svoje računalo, morate imati instaliran prikladan upravljački program kako bi taj uređaj radio. Primjerice, ako priključite pisač, ali prikladan upravljački program nije dostupan, nećete moći koristiti pisač. Uobičajeno svaki model uređaja koristi upravljački program koji nije kompatibilan ni s jednim drugim modelom uređaja.

Na Linuxu, upravljački programi za većinu uređaja su instalirani po zadanome, tako da bi uređaj trebao raditi kada ga priključite. Ipak, upravljačke programe možda ćete morati instalirati ručno ili možda uopće nisu dostupni.

Osim toga, pojedini postojeći upravljački programi su nepotpuni ili djelomično nefunkcionalni. Primjerice, možete otkriti da vaš pisač ne može obavljati dvostrani ispis, ali je inače potpuno funkcionalan.