GNOME dokumentációs projekt
gnome-doc-list@gnome.org
Fájlrendszer sérüléseinek keresése és helyreállítása használható állapotba.
Griechisch Erika
griechisch.erika at gmail dot com 2011
Kelemen Gábor
kelemeng at gnome dot hu 2011, 2012, 2013, 2014, 2015, 2016, 2017
Kucsebár Dávid
kucsdavid at gmail dot com 2011
Lakatos 'Whisperity' Richárd
whisperity at gmail dot com 2011
Lukács Bence
lukacs.bence1 at gmail dot com 2011
Meskó Balázs
mesko dot balazs at fsf dot hu 2021, 2022
Nagy Zoltán
dzodzie at gmail dot com 2011
Úr Balázs
ur dot balazs at fsf dot hu 2016, 2019, 2021, 2022

# Sérült fájlrendszer javítása

A fájlrendszerek váratlan áramkimaradás, rendszer-összeomlás és nem biztonságos meghajtó-eltávolítás miatt sérülhetnek. Ilyen események után ajánlott javítani, de legalábbis ellenőrizni a fájlrendszert a jövőbeli adatvesztés megelőzése érdekében.

Néha javítás szükséges egy fájlrendszer csatolásához vagy módosításához. Még ha az ellenőrzés nem is jelez sérülést, a fájlrendszer kaphat egy belső „piszkos” jelzést, emiatt javítást igényelhet.

# Fájlrendszer sérüléseinek keresése

Nyissa meg a Lemezeket a Tevékenységek áttekintésből.

Válassza ki a fájlrendszert tartalmazó lemezt a tárolóeszközök bal oldali listájából. Ha több kötet is van a lemezen, akkor válassza ki a fájlrendszert tartalmazó kötetet.

A Kötetek szakasz alatti eszköztáron kattintson a menü gombra, majd a Fájlrendszer ellenőrzése menüpontra.

A fájlrendszeren tárolt adatok mennyiségétől függően az ellenőrzés hosszabb ideig is eltarthat. Erősítse meg a művelet megkezdését a felbukkanó ablakban.

A művelet nem módosítja a fájlrendszert, de szükség szerint leválasztja. Legyen türelmes a fájlrendszer ellenőrzése során.

Befejeződése után értesítést kap arról, hogy a fájlrendszer sérült-e. Egyes esetekben még ha a fájlrendszer nem is sérült, szükség lehet a javítására egy belső „piszkos” jelölés törléséhez.

# Adatvesztési veszély javításkor

Ha a fájlrendszer szerkezete sérült, az kihathat a rajta tárolt fájlokra. Egyes esetekben ezek a fájlok nem állíthatók vissza érvényes formátumba, és törlésre vagy egy speciális könyvtárba áthelyezésre kerülnek. Ez a helyreállított részeket tartalmazó könyvtár általában a lost+found a fájlrendszer gyökerében.

Ha az adatok túl értékesek a folyamat során való elvesztéshez, akkor ajánlott a kötetről egy lemezképet menteni a javítás megkezdése előtt.

Ez a lemezkép ezután feldolgozható a megfelelő elemzőeszközökkel, mint például a sleuthkit a hiányzó fájlok és a javításkor helyre nem állított adatdarabok, valamint korábban eltávolított fájlok visszanyerése érdekében.

# Fájlrendszer javítása

Nyissa meg a Lemezeket a Tevékenységek áttekintésből.

Válassza ki a fájlrendszert tartalmazó lemezt a tárolóeszközök bal oldali listájából. Ha több kötet is van a lemezen, akkor válassza ki a fájlrendszert tartalmazó kötetet.

A Kötetek szakasz alatti eszköztáron kattintson a menü gombra, majd a Fájlrendszer javítása menüpontra.

A fájlrendszeren tárolt adatok mennyiségétől függően a javítás hosszabb ideig is eltarthat. Erősítse meg a művelet megkezdését a felbukkanó ablakban.

A művelet szükség esetén leválasztja a fájlrendszert. A javítási művelet megpróbálja a fájlrendszert konzisztens állapotba állítani, és a sérült fájlokat egy speciális mappába helyezi át. A fájlrendszer javítása alatt legyen türelmes.

Befejeződése után értesítést kap arról, hogy a fájlrendszer sikeresen javítható-e. Sikeres javítás esetén a megszokott módon tovább használható lesz.

Ha a fájlrendszer nem javítható meg, akkor készítsen róla biztonsági másolat lemezképet, hogy később visszanyerhesse a fontos adatait. Ez a lemezkép csak olvasható módú csatolásával és a megfelelő elemzőeszközök, mint a sleuthkit használatával tehető meg.

A kötet ismételt használatba vételéhez egy új fájlrendszerrel kell formázni. Ekkor minden adat elvész.