Гномов пројекат документације
gnome-doc-list@gnome.org
Шон Мек Кенс
shaunm@gnome.org
Џим Кембел
jwcampbell@gmail.com
Мајкл Хил
mdhillca@gmail.com
Дејвид Кинг
amigadave@amigadave.com
Измените назив датотеке или фасцикле.

# Преименујте датотеку или фасциклу

Као и са другим управницима датотека, можете да користите Датотеке да измените назив датотеке или фасцикле.

# Да преименујете датотеку или фасциклу:

Кликните десним тастером миша на ставку и изаберите Преименуј, или изаберите датотеку и притисните Ф2.

Упишите нови назив и притисните Унеси или притисните на Преименуј.

Можете такође да преименујете датотеку и у прозору особина.

Када преименујете датотеку, само први део назива датотеке је изабран, а не и проширење датотеке (део после последње .). Проширење обично означава која је то врста датотеке (нпр. датотека.pdf је ПДФ документ), и ово не бисте требали да мењате. Ако баш морате да измените проширење, изаберите читав назив датотеке и измените га.

Ако сте преименовали погрешну датотеку, или сте некој датотеци дали неодговарајући назив, можете да опозовете промену назива. Да повратите радњу, одмах притисните дугме изборника на горњој траци и изаберите Опозови преименовање, или притисните Ктрл З, да повратите претходни назив.

# Исправни знаци за називе датотека

Можете да користите било који знак осим знака / (коса црта) у називима датотека. Неки уређаји, међутим, користе систем датотека који има више ограничења на називе датотека. Стога је најбоље да избегавате следеће знакове у називима ваших датотека: |, \, ?, *, <, ", :, >, /.

Ако у називу датотеке као први знак употребите ., иста ће бити скривена када будете покушали да је видите у управнику датотека.

# Општи проблеми

## Назив датотеке је већ употребљен

Не можете имати две датотеке или фасцикле са истим називом у истој фасцикли. Ако покушате да преименујете датотеку називом који већ постоји у фасцикли у којој радите, управник датотека то неће допустити.

Називи датотека и фасцикли су осетљиви на величину слова, тако да назив Датотека.txt није исто што и ДАТОТЕКА.txt. Коришћење оваквих различитих назива датотека је допуштено, иако није препоручљиво.

## Назив датотеке је предуг

На неким системима датотека, називи датотека не могу да имају више од 255 знакова у својим називима. У ограничење ових 255 знакова спадају и назив датотеке и путања до датотеке (нпр. /home/ђоле/Документи/посао/послови-које-треба-избегавати/…), зато бисте требали да избегавате дуге називе датотека и фасцикли где је то могуће.

## Опција за преименовање је засивљена

Ако је засивљена опција Преименуј, то значи да немате овлашћење да преименујете датотеку. Требате бити врло опрезни када преименујете такве датотеке, јер преименовање неких заштићених датотека може да доведе до нестабилности система. Погледајте за више података.