Shaun McCance
shaunm@gnome.org
Michael Hill
mdhillca@gmail.com
Ekaterina Gerasimova
kittykat3756@gmail.com 2013, 2015
Fer clic, arrossegar o desplaçar-vos fent servir tocs i gestos al touchpad.
Jaume Jorba
jaume.jorba@gmail.com 2018, 2019
Jordi Mas
jmas@softcatala.org 2018, 2020, 2022
Miquel-Àngel Burgos i Fradeja
miquel.angel.burgos@gmail.com 2020
Maite Guix i Ribé
maite.guix@me.com 2022

# Fer clic, arrossegar o desplaçar-vos amb el touchpad

Podeu clicar, fer doble clic, arrossegar i desplaçar només fent servir el touchpad, sense necessitat de botons.

Els gestos del touchpad es recullen per separat.

# Toc per a clicar

Podeu tocar el touchpad per a clicar en comptes d'utilitzar un botó.

Per a clicar, toqueu sobre el touchpad.

Per a doble clic, toqueu dues vegades.

Per a arrossegar un element, toqueu dos cops però no aixequeu el dit després del segon toc. Arrossegueu l'element on vulgueu i, a continuació, aixequeu el dit per a deixar-lo anar.

Si el vostre touchpad és compatible amb tocs amb diversos dits, feu clic dret tocant amb dos dits alhora. En cas contrari, encara haureu d'utilitzar botons del maquinari per a fer clic dret. Veure el mètode per a fer el clic dret sense el segon botó del ratolí.

Si el vostre touchpad dona suport a tocs amb diversos dits, feu clic central tocant-lo amb tres dits a la vegada.

Quan toqueu o arrossegueu amb diversos dits, assegureu-vos que els vostres dits estiguin ben separats. Si els vostres dits estan massa a prop, l'equip pot pensar que és un sol dit.

## Habilitar toc per a clicar

Obriu la vista general d'Activitats i comenceu a teclejar Ratolí i touchpad.

Cliqueu sobre Ratolí i touchpad per a obrir el quadre.

A la secció Touchpad, assegureu-vos que l'interruptor Touchpad està activat.

La secció Touchpad només apareix si el seu sistema té un touchpad.

Commuteu Toc per a clicar a actiu.

# Desplaçar amb dos dits

Podeu desplaçar-vos usant el vostre touchpad amb dos dits.

Quan estigui seleccionat, tocar i arrossegar amb un dit funcionarà de manera normal, però si arrossegueu dos dits a través de qualsevol part del touchpad, es desplaçarà. Moveu els dits entre la part superior i inferior del touchpad per a desplaçar-vos cap amunt i cap avall, o moveu els dits per sobre del touchpad per a desplaçar-vos de costat. Aneu amb compte de deixar els dits una mica separats. Si els vostres dits estan molt a prop, pot semblar un sol dit.

Desplaçar amb dos dits pot no funcionar a tots els touchpads.

## Habilitar el desplaçament amb dos dits

Obriu la vista general d'Activitats i comenceu a teclejar Ratolí i touchpad.

Cliqueu sobre Ratolí i touchpad per a obrir el quadre.

A la secció Touchpad, assegureu-vos que l'interruptor Touchpad està activat.

Canvieu Desplaçament amb dos dits a actiu.

# Desplaçament natural

Podeu arrossegar el contingut com si féssiu lliscar un tros de paper utilitzant el touchpad.

Obriu la vista general d'Activitats i comenceu a teclejar Ratolí i touchpad.

Cliqueu sobre Ratolí i touchpad per a obrir el quadre.

A la secció Touchpad, assegureu-vos que el commutador Touchpad estigui a activat.

Canvieu el Desplaçament natural a activat.

Aquesta funcionalitat també es coneix com a Desplaçament invers.