Phil Bull
philbull@gmail.com
Shaun McCance
shaunm@gnome.org
Michael Hill
mdhillca@gmail.com
Ekaterina Gerasimova
kittykat3756@gmail.com 2013, 2015
Omogućavanje tipki miša za upravljanje mišem pomoću brojčane tipkovnice.

# Klikanje i pomicanje pokazivača miša pomoću brojčanog dijela tipkovnice

Ako imate poteškoća s korištenjem miša ili drugog pokazivačkog uređaja, možete upravljati pokazivačem miša pomoću brojčanog dijela tipkovnice. Ova značajka se zove tipke miša.

Otvorite Aktivnosti pregled i započnite upisivati Pristupačnost.

Pregledu Aktivnosti možete pristupiti pritiskom na njega, pomicanjem pokazivača miša prema gornjem lijevom kutu zaslona, kombinacijom tipki Ctrl Alt Tab i pritiskom na Enter tipku ili pomoću tipke Super.

Kliknite na Pristupačnost za otvaranje panela.

Koristite tipke sa strelicama gore i dolje za odabir Tipke miša u odjeljku Usmjeravanje i klikanje, zatim pritisnite Enter tipku za uključivanje preklopnika Tipke miša.

Provjerite je li tipka Num Lock isključena. Sada ćete moći pomicati pokazivač miša pomoću tipkovnice.

Brojčani dio tipkovnice je skup brojčanih tipki na vašoj tipkovnici, obično raspoređenih u kvadratnu mrežu. Ako imate tipkovnicu bez brojčanog dijela tipkovnice (poput tipkovnica na prijenosnicima), možda ćete morati držati funkcijsku tipku (Fn) i koristiti određene druge tipke na tipkovnici kao brojčani dio tipkovnice. Ako ovu značajku često koristite na prijenosniku, možete kupiti vanjsku USB ili Bluetooth brojčanu tipkovnicu.

Svaki broj na brojčanom dijelu tipkovnice odgovara smjeru. Primjerice, pritiskom na tipku 8 pokazivač će se pomaknuti prema gore, a pritiskom na tipku 2 prema dolje. Pritisnite tipku 5 za jedan klik mišem ili je brzo pritisnite dvaput za dvostruki klik.

Većina tipkovnica ima posebnu tipku koja vam omogućuje desni klik, ponekad se naziva Izbornik tipka. Zapamtite da ova tipka reagira na to gdje je fokus vaše tipkovnice, a ne na to gdje je pokazivač miša. Pogledajte za informacije o tome kako kliknuti desnom tipkom miša držeći tipku 5 ili lijevu tipku miša.

Ako želite koristiti brojčani dio tipkovnice za upisivanje brojeva dok su tipke miša omogućene, uključite Num Locktipku. Međutim, mišem se ne može upravljati pomoću tipkovnice kada je Num Lock tipka uključena.

Uobičajene brojčane tipke, u retku na vrhu tipkovnice, neće upravljati pokazivačem miša. Mogu se koristiti samo tipke brojčanog dijela tipkovnice.