Tiffany Antopolski
tiffany.antopolski@gmail.com 2011
Shaun McCance
shaunm@gnome.org 2012
Michael Hill
mdhillca@gmail.com
David King
amigadave@amigadave.com 2015
Feu una foto o enregistreu un vídeo de què està passant a la vostra pantalla.
Jaume Jorba
jaume.jorba@gmail.com 2018, 2019
Jordi Mas
jmas@softcatala.org 2018, 2020, 2022
Miquel-Àngel Burgos i Fradeja
miquel.angel.burgos@gmail.com 2020
Maite Guix i Ribé
maite.guix@me.com 2022

# Captures i enregistraments de pantalla

Captura de tota o part de la pantalla com a imatge

Envieu-lo com a fitxer o enganxeu-lo des del porta-retalls

Desar un vídeo de l'activitat de la pantalla

Podeu fer una imatge de la vostra pantalla (una captura de pantalla) o gravar un vídeo de què està passant a la pantalla (un enregistrament de pantalla). Això és útil si, per exemple, voleu mostrar a algú com fer alguna cosa a l'ordinador. Les captures de pantalla i els enregistraments són fitxers d'imatge i de vídeo normals, de manera que podeu enviar-les per correu electrònic i compartir-les a la web.

# Fer una captura de pantalla

Premeu la tecla Imprimeix o inicieu Fes una captura de pantalla des de la vista general d'Activitats .

La màscara de captura de pantalla us presenta nanses per a seleccionar l'àrea a capturar i indica el mode de captura de pantalla (imatge fixa).

Cliqueu al botó del punter per a incloure el punter a la captura de pantalla.

Cliqueu i arrossegueu l'àrea que vulgueu per a la captura de pantalla mitjançant les nanses o el punt de mira.

Per capturar l'àrea seleccionada, cliqueu al botó gran.

Per capturar tota la pantalla, cliqueu a Pantalla i, a continuació, cliqueu al botó rodó gran.

Per capturar una finestra, cliqueu a Finestra. Es mostra una visió general de totes les finestres obertes amb la finestra activa marcada. Cliqueu per triar una finestra i, a continuació, cliqueu al botó rodó gran.

# On van?

Les imatges de captura de pantalla es desen automàticament a la carpeta Imatges/Captures de pantalla de la carpeta d'inici amb un nom de fitxer que comença amb Captura de pantalla i inclou la data i l'hora en què es va fer.

La imatge també es desa al porta-retalls, de manera que podeu enganxar-la immediatament en una aplicació d'edició d'imatges o compartir-la a les xarxes socials.

Els enregistraments de pantalla es desen automàticament a la carpeta Vídeos/enregistrament de pantalla de la carpeta d'inici, amb un nom de fitxer que comença amb enregistrament de pantalla i inclou la data i l'hora en què s'ha pres.

# Fer un enregistrament de pantalla

Podeu fer un enregistrament de vídeo de què està passant a la pantalla:

Premeu la tecla Imprimeix o inicieu Fes una captura de pantalla des de la vista general d'Activitats .

Cliqueu a per a canviar al mode enregistrament de pantalla.

Cliqueu al botó del punter per a incloure el punter a l'enregistrament de pantalla.

Trieu Selecciona o Pantalla. Per a Selecciona, cliqueu i arrossegueu l'àrea que vulgueu per a l'enregistrament de pantalla mitjançant les nanses o el punt de mira.

Cliqueu al botó vermell rodó gran per començar a gravar el que hi ha a la pantalla.

Es mostra un indicador vermell a l'extrem superior dret de la pantalla quan la gravació està en curs, mostrant els segons transcorreguts.

Un cop hàgiu acabat, cliqueu a l'indicador vermell o premeu Maj Ctrl Alt R per a aturar la gravació.

# Dreceres de teclat

Dins de la funció de captura de pantalla, podeu utilitzar aquestes dreceres de teclat:

S | Seleccioneu l'àrea
C | Captura de pantalla
W | Finestra de captura
P | Canvia entre el punter vist o ocult
V | Canvia entre captura de pantalla i enregistrament de pantalla
Retorn | Captura, també activada per espai o Ctrl C

Aquestes dreceres es poden utilitzar per ometre la funció de captura de pantalla:

Alt Imprimeix | Captura la finestra que actualment té el focus
Maj Imprimeix | Captura tota la pantalla
Maj Ctrl Alt R | Iniciar i deixar de gravar un enregistrament de pantalla