Shaun McCance
shaunm@gnome.org
Michael Hill
mdhillca@gmail.com
Ekaterina Gerasimova
kittykat3756@gmail.com
Zoom ind på din skærm, så det er lettere at se tingene.
scootergrisen
2015-2016, 2019-2021

# Forstør et skærmområde

Forstørrelse af skærmen er ikke det samme som blot at gøre tekststørrelsen større. Funktionaliteten er ligesom at have et forstørrelsesglas hvor du kan flytte rundt ved at zoome ind på dele af skærmen.

Åbn Aktivitetsoversigten og begynd at skrive Tilgængelighed.

Klik på Tilgængelighed for at åbne panelet.

Tryk på Zoom i afsnittet Syn.

Tænd for Zoom-kontakten i øverste højre hjørne af vinduet Indstillinger for zoom.

Du kan nu flytte rundt på skærmområdet. Ved at flytte din mus til skærmens kanter flytter du forstørrelsesområdet i forskellige retninger, hvorved du kan vise det ønskede område.

Du kan hurtigt slå zoom til og fra ved at klikke på tilgængelighedsikonet på toplinjen og vælge Zoom.

Du kan ændre forstørrelsesfaktoren, musesporingen og placeringen af den forstørrede visning på skærmen. Juster dem i fanebladet Forstørrelsesglas i vinduet Indstillinger for zoom.

Du kan aktivere sigtekorn for at hjælpe dig med at finde musemarkøren eller pegepladens markør. Tænd for dem eller juster deres længde, farve og tykkelse i fanebladet Sigtekorn i indstillingsvinduet Zoom.

Du kan skifte til negativ video eller Hvid på sort og justere indstillinger for lysstyrke, kontrast og gråtone for forstørrelsesglasset. Kombinationen af indstillingerne er nyttig for personer med nedsat syn, enhver grad af fotofobi eller blot til at bruge computeren under dårlige lysforhold. Vælg fanebladet Farveeffekter i indstillingsvinduet Zoom for at aktivere og ændre indstillingerne.